ભારતમાં આ વર્ષે કેટલાક રાજ્યોમાં વિધાનસભા ચૂંટણી થવાની છે તો કેટલાક રાજ્યમાં લોકસભા ચૂંટણી થવાની છે. પરંતુ આ પહેલા ઓક્સફોર્ડ યુનિવર્સિટીના સોશિયલ મીડિયા એક્સપર્ટ તરફથી ચેતવણી આવી છે જેમાં કહેવામાં આવ્યુ છે કે રશિયા આ ચૂંટણીમાં મોટા પ્રમાણમાં ગરબડ કરી શકે છે. એક્સપર્ટે અમેરિકી સાંસદો સામે આ વાત કહી છે અને એ પણ જણાવ્યુ કે માત્ર ભારતમાં નહિ પરંતુ બ્રાઝિલની ચૂંટણીમાં પણ રશિયા ગરબડ કરવા માટે તૈયાર છે. એક્સપર્ટના જણાવ્યા અનુસાર રશિયા મીડિયા દ્વારા આ દેશોમાં આવનારી ચૂંટણીઓમાં હસ્તક્ષેપ કરશે.